ডায়ালগে বক্তারা দুর্যোগ ঝুঁকি হ্রাস কল্পে গৃহীত পদক্ষেপ বাস্তবায়নে বিভিন্ন চ্যালেঞ্জ ও তার প্রতিকার নিয়ে আলোচনা করেন। তদুপরি এই ডায়ালগে কি কি ধরণের কার্যকরী পদক্ষেপ গ্রহণের মাধ্যমে দুর্যোগের ঝুঁকি হ্রাস করে ক্ষয়ক্ষতির পরিমাণ সহনীয় পর্যায়ে রাখা যায় এবং দ্রুত সাড়াদানসহ ভবিষ্যত কর্মপরিকল্পনা প্রণয়নে বিষয়ে বিস্তারিত আলোচনা ও মতবিনিময় করা হয়। ডায়ালগে একটি তথ্যে চিত্রে উল্লেখ করা হয়, ২০১৭ সালে গাইবান্ধা জেলার ৬৯টি ইউনিয়ন ও একটি পৌরসভার বন্যা ও নদী ভাঙ্গনে ১ লাখ ৪৩ হাজার ৬শ’ ৬৩টি পরিবারের ৫ লাখ ৭২ হাজার ৭৩১ জন ক্ষতিগ্রস্ত হয়। ফসল নিমজ্জিত হয় ২৭ হাজার ১শ’ ৬৭ হেক্টর জমির।